L'activitat escolar i educativa es reprén amb normalitat el divendres 7 al Camp de Morvedre
06 de març 2025

![](/media/5tlamlqe/renudació-classes_c.jpg?width=850&height=712.1621621621622)

L'activitat escolar i educativa a tota la comarca del Camp de Morvedre es reprendrà amb normalitat demà, divendres 7. Així ho ha determinat el Grup de treball d'Emergències comarcal, en reunió de seguiment, tenint en compte que demà no es troba vigent cap avís per precipitacions intenses.

Així mateix, sempre que siga possible realitzar-les, es portaran a terme totes les activitats d'oci i esportives a l'aire lliure que havien sigut cancel·lades.

D'altra banda, la Conselleria de Sanitat ha anunciat este matí que, amb la millora de les condicions meteorològiques, demà es recuperarà també l'activitat assistencial ordinària en tots els centres d'atenció primària i hospitalària, així com d'especialitats.

No obstant, continua el desembassament controlat de les preses d'Algar i El Regajo, motiu pel qual seguiran tallats els accessos a rius, barrancs, rambles i zones inundables.

### **Pluges al llarg de la setmana**

Encara que el temporal amaine, segons les previsions de l'Agència Estatal de Meteorologia (AEMET) continuaran produint-se pluges al Camp de Morvedre fins a final de setmana. Per eixe motiu, el dispositiu d'Emergències romandrà actiu i coordinat i se seguirà fent seguiment de l'evolució dels cabals del riu Palància.

Cal recordar que, en episodis de pluges, es recomana evitar trajectes per carretera innecessaris. A més, és obligatori respectar, en tot cas, les indicacions de les autoritats competents.

*   [](http://www.facebook.com/sharer.php?u=https://aytosagunto.es/va/actualitat/2025-03-06-l-activitat-escolar-i-educativa-es-repren-amb-normalitat-el-divendres-7-al-camp-de-morvedre/ "Facebook")
*   [](http://twitter.com/share?url=https://aytosagunto.es/va/actualitat/2025-03-06-l-activitat-escolar-i-educativa-es-repren-amb-normalitat-el-divendres-7-al-camp-de-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-03-06-l-activitat-escolar-i-educativa-es-repren-amb-normalitat-el-divendres-7-al-camp-de-morvedre/ "Linked In")
*   [](mailto:?body=https://aytosagunto.es/va/actualitat/2025-03-06-l-activitat-escolar-i-educativa-es-repren-amb-normalitat-el-divendres-7-al-camp-de-morvedre/)